**GLAZBENA KULTURA – ELEMENTI I KRITERIJI OCJENJIVANJA**

**ELEMENTI OCJENJIVANJA :**

1) PJEVANJE I SVIRANJE

2) INTONACIJA, RITAM I GLAZBENO PISMO

3) OSNOVE GLAZBENE UMJETNOSTI

4) ZALAGANJE

**1) PJEVANJE I SVIRANJE**

ODLIČAN (5) – Učenik rado pjeva, redovito sudjeluje u razrednom muziciranju, pokazuje veliki interes

za pjevanje i druge glazbene aktivnosti u razredu

VRLO DOBAR (4) – Učenik pokazuje određeni interes za uključivanje u uajedničko razredno

muziciranje, ali u tome ipak nije konstantan. Potrebno ga je povremeno poticati na sudjelovanje u

razrednim glazbenim aktivnostima.

DOBAR (3) – Učenik često ne sudjeluje u zajedničkom pjevanju i drugim oblicima skupnog

muziciranja. Potrebno ga je neprestano poticati na uključivanje u razredne glazbene aktivnosti

DOVOLJAN (2) – Učenik vrlo rijetko sudjeluje u pjevanju i drugim oblicima razrednog muziciranja.

Često ne reagira na poticaje koji dolaze od učitelja, sklon ometanju drugih učenika u razredu za

vrijeme glazbenih aktivnosti.

NEDOVOLJAN (1) – Učenik konstantno odbija suradnju, tijekom godine uopće ne sudjeluje u pjevanju

kao ni u drugim oblicima glazbenih aktivnosti u razredu, ometa druge učenike.

**2) INTONACIJA, RITAM, GLAZBENO PISMO**

ODLIČAN (5) – Učenik zna prepoznati, razlikovati, usporediti i analizirati glazbene sastavnice djela,

poznaje osnove notnog pisma

VRLO DOBAR (4) - Učenik zna prepoznati, razlikovati, usporediti i analizirati glazbene sastavnice djela,

poznaje osnove notnog pisma uz malu pomoć učitelja

DOBAR (3) - Učenik zna prepoznati, razlikovati, usporediti i analizirati glazbene sastavnice djela,

poznaje osnove notnog pisma – uz pogreške prouzrokovane nepotpunim razumijevanjem primjene

istih ili uz bitnu pomoć učitelja

DOVOLJAN (2) – Samostalna izvedba elemenata uz mnoge pogreške ili stalnu pomoć učitelja

NEDOVOLJAN (1) – Učenik ne pokazuje interes za rad, ne ulaže trud, ometa nastavu i ostale učenike

**3) OSNOVE GLAZBENE UMJETNOSTI**

ODLIČAN (5)

Učenik slušno zna prepoznati, razlikovati, usporediti i analizirati:

4. RAZRED – Obilježja glazbenog folklora određenog dijela Hrvatske, glazbala ( samo prepoznati

slušno i vizualno)

5. RAZRED – gudaća glazbala ( i vizualno), obilježja glazbenog folklora određenog dijela Hrvatske,

oblik glazbenog djela

6. RAZRED – vrste pjevačkih glasova, oblik glazbenog djela, obilježja glazbenog folklora određenog

dijela Hrvatske, glazbala s tipkama i trzalačka glazbala ( i vizualno)

7. RAZRED - obilježja glazbenog folklora određenog kraja Hrvatske, instrumentalnu vrstu glazbenog

djela, glazbala simfonijskog orkestra ( i vizualno)

8. RAZRED – glazbeno-scenske vrste, vokalno-instrumentalne vrste, glazbeno-stilska razdoblja,

popularna glazba, elektronička glazba ( i vizualno)

4. – 8. razred – zna imenovati skladatelja i skladbu u obrađenim primjerima

Sluša sa velikim interesom i rado sudjeluje u savladavanju gradiva.

VRLO DOBAR (4)

Slušno i vizualno zna prepoznati i razlikovati elemente ocjene odličan, moguća je mala pomoć

učitelja. Rado sudjeluje u savladavanju gradiva.

DOBAR (3)

Zna samo nabrojati elemente iz ocjene odličan. Nesamostalan je u prepoznavanju te ga je potrebno

neprestano poticati na slušanje.

DOVOLJAN (2)

Rijetko sudjeluje u aktivnom slušanju glazbe. Sklon ometanju drugih učenika pri istom. Uz veliku

pomoć učitelja prepoznaje slušano djelo, naslov skladbe i autora.

NEDOVOLJAN (1)

Učenik u potpunosti odbija suradnju, nezainsteresiran za rad, ne sudeluje u aktivnom slušanju,

ometa ostale učenike.

**4) ZALAGANJE**

ODLIČAN (5)

Učenik se redovito na satu javlja i sudjeluje vrlo zainteresirano u nastavi. Daje uglavnom točne odgovore,logički zaključuje i povezuje gradivo. Uredno piše bilješke sa ploče u bilježnicu i kajdanku,te podatke o slušanim djelima. Bilježnica iu kajdanka su mu uredne i pregledne.

VRLO DOBAR (4)

Učenik vrlo često sudjeluje u nastavi,redovito se javlja ali ponekad daje netočne odgovore,ima ponekad teškoća s zaključivanjem i povezivanjem gradiva. Bilježnica i kajdanka mu je uglavnom uredna ali nedostaju poneki sadržaj, nije baš pregledna.

DOBAR (3)

Učenik sudjeluje aktivno u nastavi samo povremeno i ima veće broj netočnih odgovora, bilježnica i kajdank a ima samo djelomično zapisane sadržaje sa ploče, ne vodi redovito evidenciju o slušanim djelima. Povremeno prati nastavu.

DOVOLJAN (2)

Učenik prati nastavu povremeno i veći dio sata je pasivan,vrlo loše i neredovito prepisuje bilješke s ploče, uglavnom slabo piše podatke o slušanim djelima. Bilježnica i kajdanka su neuredni i djelomično popunjeni,a rukopis vrlo loš.

NEDOVOLJAN (1)

Učenik uopće ne prati nastavu, nediscipliniran je ne donosi ni bilježnicu ni kajdanku,a često ni udžbenik na sat. Nema uopće bilježaka ili su netočno napisane i djelomične. Bilježnica i kajdanka ili su neuredne ili ih nema.

**ZAKLJUČNA OCJENA :**

Zaključna ocjena ne mora biti aritmetička sredina svih ocjena. Učenikov uspjeh na kraju školske

godine iz predmeta glazbena kultura uvelike ovisi o razini njegova zalaganja u glazbenim aktivnostima

( pjevanje, sviranje, glazbena pismenost, slušanje i upoznavanje glazbe), ponašanju te odnosu prema

radu tijekom cijele školske godine jer si ovi elementi određuju uspješnost realizacije odgojnoobrazovnih

ciljeva nastave glazbene kulture.